Na osnovu člana 46. Tačka b) Statuta Javnog preduzeća „Parking servis“ d.o.o. Zenica („Službene novine Grada Zenica“, broj: 8/18 i 8/22),JP „Parking servis“ d.o.o. Zenica objavljuje:

**Javni poziv** **za prikupljanje prijava za rezervisana parking mjesta za stanare ulica u Gradu Zenica**

*Uvodne informacije:*

Ovim putem se pozivaju građani Grada Zenica da iskažu potrebe za rezervaciju parking mjesta za stanare ulica prema mjestu prebivališta.

Rezervisano parking mjesto daje mogućnost građanima za povlaštene uslove parkiranja u pogledu trajanja i cijene parkiranja.

*Ko se može prijaviti:*

Prijaviti se može svaki građanin Grada Zenica koji ima prijavljenu adresu prebivališta/boravišta na teritoriji Grada Zenica.

*Kako i kada se prijaviti:*

Prijave se mogu podnijeti u roku od 15 dana od dana objavljivanja javnog poziva, popunjavanjem online obrasca dostupnog na web stranici <http://parkingservis.ba>, odnosno popunjavanjem obrasca koji se može preuzeti na protokolu JP „Parking servis“ d.o.o. Zenica.

Za dodatne informacije o javnom pozivu građani mogu kontaktirati JP „Parking servis“ d.o.o. Zenica:

1. putem telefona 032465473
2. putem maila jpparkingservis@gmail.com
3. na stranici<http://parkingservis.ba>.

Prikupljeni podaci će biti informativnog karaktera i služiće kao osnov za uvođenje rezervisanih parking mjesta na adresi zainteresovanih građana prema broju zaprimljenih prijava.

DIREKTOR

\_\_\_\_\_\_\_\_\_\_\_\_

Armin Kurtagić